Die taxiverenigings se besluit kom ná hul ontevredenheid met die reddingspakket wat die regering aan die bedryf gebied het en die onsuksesvolle versoek dat elke taxi R20 000 as noodverligting moet ontvang. Die regering se totale pakket aan die bedryf beloop sowat R1,1 miljard, die grootste vir enige bedryf in Suid-Afrika.
“Dit is ŉ lafhartige standpunt wat nie die stryd na diegene wat werklik vir die taxibedryf se probleem verantwoordelik is neem nie,” het die EFF Maandag gesê.
Die party het ŉ beroep op die regering gedoen om met die verenigings te vergader om ŉ minlike oplossing vir die geskil te vind wat nie mense se lewe in gevaar sal stel nie.